laion/Wikipedia-Exotic huggingface dataset:
প্রণিধিপূর্ণ মহাবিহার

প্রণিধিপূর্ণ মহাবিহার (দেবনাগরী: प्रणिधिपूर्ण महाविहार) হলো কাঠমান্ডুর বলম্বুতে অবস্থিত একটি থেরোবাদী বৌদ্ধ বিহার। বিহারটি ১৯৪০ এর দশকে নেপালে থেরোবাদী বৌদ্ধ ধর্মের পুনর্জাগরণের অন্যতম প্রধান কেন্দ্রে পরিণত হয়েছিল। স্থানীয়দের নিকট অনানুষ্ঠানিকভাবে বলম্বু বিহার নামে পরিচিত। বিহারটি কাঠমান্ডু থেকে ৮ কিলোমিটার দূরে, কাঠমান্ডু উপত্যকার পশ্চিম প্রান্তে অবস্থিত। মহাবিহারের ইতিহাস, ১৯৪২ থেকে যখন বৌদ্ধভিক্ষু প্রজ্ঞানন্দ মহাস্থবির এখানে এসেছিলেন তখন রাস্তার পাশে অস্থায়ী ছাউনিতে বৌদ্ধধর্মের প্রচার করতেন। ১৪শ শতকের পর তিনিই ছিলেন নেপালের প্রথম হলুদ বস্ত্রাবৃত ভিক্ষু। থেরোবাদী বৌদ্ধ ধর্মের ক্রমবর্ধমান কর্মকাণ্ড নেপালে ব্যাপক পরিবর্তন সাধন করছিল। ফলে ভিক্ষুরা নেপালের ক্ষমতাসীন রাণা রাজপরিবার ও সরকারের রোষের সম্মুখীন হয়। তৎকালের নেপাল সরকার বৌদ্ধ ধর্মের প্রতি বিরূপ ছিল। সরকারি পদক্ষেপের মাধ্যমে ক্রমবর্ধমান কর্মকাণ্ড বিস্তারকে দমন চেষ্টার ফলে তা অনুসারীদের মধ্যে রোষের সৃষ্টি করে, যার ফলে বিহারটির উন্নয়ন ক্রমশ বৃদ্ধি পায়। ১৯৪৪ খ্রিষ্টাব্দে রাণা রাজবংশ বৌদ্ধ ধর্ম প্রচার ও নেপাল ভাষায় ধর্মীয় গ্রন্থ লেখার অভিযোগে ভিক্ষুদের বিরুদ্ধে কঠোর অবস্থান নেয়। ধর্মপ্রচার বন্ধ করতে অস্বীকৃতি জানানোয় প্রজ্ঞানন্দসহ আটজন ভিক্ষুকে দেশ থেকে নির্বাসিত করা হয়। নেপাল থেকে বৌদ্ধ ভিক্ষুদের নির্বাসনের প্রেক্ষিতে সরকারের রোষের থেকে বাঁচতে অন্যান্য ভিক্ষুরা স্থানীয়দের সহায়তায় নিকটবর্তী বলম্বু গ্রামে আত্মগোপন করে। ১৯৪৬ খ্রিষ্টাব্দে আন্তর্জাতিক চাপের কারণে বহিষ্কারাদেশ প্রত্যাহার করা হলে ভারত, তিব্বত, ভুটান ও শ্রীলংকায় ছড়িয়ে থাকা নির্বাসিত ভিক্ষুরা দেশে ফিরে আসেন। এরপরেও সরকার তাদের কর্মকাণ্ড নজরে রাখেন। এ কারণে ভিক্ষুরা নির্বিঘ্নে কাজ করার জন্য ও পুলিশি নজরদারীর বাইরে থেকে থাকার জন্য শহর থেকে দূরে বাস করার সিদ্ধান্ত নেন। এভাবেই একসময় বলম্বু নেপালের থেরোবাদী পুনর্জাগরণের কেন্দ্রে পরিণত হতে থাকে। স্থানীয়দের অনুদানে বলম্বুতে প্রথম ১৯৪৭ খ্রিষ্টাব্দে একটি বিহারের নির্মাণকাজ শুরু হয়। বিহারের প্রতিষ্ঠাতা প্রজ্ঞানন্দ আধুনিক নেপালের প্রথম সঙ্ঘ মহানায়ক হিসেবে আবির্ভূত হন। বলম্বু বিহারে একজন মোহান্তের নেতৃত্বে বেশ কয়েকজন ভিক্ষু ও ভিক্ষুণী বসবাস করেন। এটি বিশেষ করে তরুণদের বৌদ্ধ ধর্ম চর্চার অন্যতম গুরুত্বপূর্ণ কেন্দ্র। ধর্মীয় সেবার পাশাপাশি এই বিহারে ধর্ম শিক্ষা কার্যক্রম ও স্বাস্থ্য ক্যাম্প অনুষ্ঠিত হয়। এখানে ছেলে ও মেয়েদের জীবন সংক্রান্ত অনুষ্ঠানাদি পালিত হয় এবং এর অধীনে একটি বৃদ্ধাশ্রম পরিচালিত হয়। LeVine, Sarah; Gellner, David N. (২০০৫)। "Theravada Missionaries in an Autocratic State"। Rebuilding Buddhism: The Theravada Movement in Twentieth-Century Nepal। Harvard University Press। পৃষ্ঠা 53। আইএসবিএন 978-0-674-01908-9।  Dietrich, Angela (১৯৯৬)। "Buddhist Monks and Rana Rulers: A History of Persecution"। Buddhist Himalaya: A Journal of Nagarjuna Institute of Exact Methods। ১ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০১৩।  LeVine, Sarah; Gellner, David N. (২০০৫)। "Complete List of Theravada Viharas in Nepal"। Rebuilding Buddhism: The Theravada Movement in Twentieth-Century Nepal। Harvard University Press। পৃষ্ঠা 298। আইএসবিএন 978-0-674-01908-9।  Sujano, Phra S. M. (মে ২০০৯)। "Who is Who in Buddhism in Nepal"। Journal of the Lumbini Nepalese Buddha Dharma Society (UK)। পৃষ্ঠা 10। সংগ্রহের তারিখ ৭ সেপ্টেম্বর ২০১৩।
টোবাকো মোজাইক ভাইরাস

টোবাকো মোজাইক ভাইরাস (TMV) একটি ধনাত্মক-ইন্দ্রিয় বিশিষ্ট একসূত্রক RNA- ভাইরাস। এটি টোবামোভাইরাস গণের সদস্য, যারা বিস্তৃত প্রজাতির গাছপালাকে, বিশেষ করে তামাক ও সোলানাসিয়া পরিবারের অন্যান্য সদস্যদের সংক্রমিত করে। সংক্রমণে গাছের পাতাগুলির উপর মোজাইকের মতো বৈশিষ্ট্যযুক্ত প্যাটার্ন তৈরি হয়। টিএমভি হলো প্রথম আবিষ্কৃত ভাইরাস। যদিও ১৯ শতকের শেষের দিক থেকেই এটি জানা ছিল যে একটি নন-ব্যাকটেরিয়াল সংক্রামক রোগ তামাক ফসলের ক্ষতি করছে, তবে ১৯৩০ সালের আগে ঠিক করা হয় নি যে সংক্রামক ভাইরাস হিসেবে চিহ্নিত হবে। এটি ভাইরাস হিসাবে চিহ্নিত প্রথম রোগজীবাণু। ১৮৮৬ সালে সর্বপ্রথম অ্যাডলফ মায়ার তামাকের মোজাইক রোগের ব্যাকটিরিয়া সংক্রমণের মতো উদ্ভিদের মধ্যে স্থানান্তরিত হতে পারার বর্ণনা দিয়েছিলেন। ১৮৯২ সালে দিমিত্রি ইভানোভস্কি একটি নন-ব্যাকটিরিয়াল সংক্রামকের অস্তিত্বের প্রথম সুদৃঢ় প্রমাণ দিয়েছিলেন। তিনি দেখান যে তামাকের সংক্রামিত রস চেম্বারল্যান্ডের সেরা ব্যাকটেরিয়া ফিল্টারের মাধ্যমে পরিস্রুত করার পরেও সংক্রামক রয়ে গেছে। পরবর্তীতে ১৯০৩ সালে ইভানভস্কি আক্রান্ত তামাক উদ্ভিদের পোষক কোষগুলিতে অস্বাভাবিক স্ফটিকের বর্ণনা দিয়ে একটি প্রবন্ধ প্রকাশ করেছিলেন এবং এই স্ফটিক এবং সংক্রামকের মধ্যে সংযোগের যুক্তি দিয়েছিলেন। যাইহোক, প্রমাণ সংগ্রহের ক্ষেত্রে বারবার ব্যর্থতা সত্ত্বেও ইভানভস্কি বিশ্বাসী ছিলেন যে সংক্রামক একটি অসম্পৃক্ত ব্যাকটিরিয়া এবং এতোটাই ক্ষুদ্র যে চেম্বারল্যান্ড ফিল্টারগুলিতে আটকে রাখা সম্ভব নয় এবং আলোক অণুবীক্ষণ যন্ত্রে দেখা যায় না। Mayer, Adolf (১৮৮৬)। "Über die Mosaikkrankheit des Tabaks." (German ভাষায়): 451–467। উদ্ধৃতি শৈলী রক্ষণাবেক্ষণ: অচেনা ভাষা (link) Zaitlin M (১৯৯৮)। "The Discovery of the Causal Agent of the Tobacco Mosaic Disease" (পিডিএফ)। Kung SD, Yang SF। Discoveries in Plant Biology। World Publishing Co.। পৃষ্ঠা 105–110। আইএসবিএন 978-981-02-1313-8।  Iwanowski D (১৮৯২)। "Über die Mosaikkrankheit der Tabakspflanze" (German and Russian ভাষায়): 67–70। উদ্ধৃতি শৈলী রক্ষণাবেক্ষণ: অচেনা ভাষা (link) Translated into English in Johnson, J., Ed. (1942) Phytopathological classics (St. Paul, Minnesota: American Phytopathological Society) No. 7, pp. 27–30. Iwanowski D (১৯০৩)। "Über die Mosaikkrankheit der Tabakspflanze" (German ভাষায়): 1–41। জেস্টোর 43221892। উদ্ধৃতি শৈলী রক্ষণাবেক্ষণ: অচেনা ভাষা (link)
বঙ্গবন্ধু কলেজ, রাজশাহী

বঙ্গবন্ধু্ কলেজ বাংলাদেশের রাজশাহী শহরের চন্দ্রিমা থানার পদ্মা আবাসিক এলাকায় অবস্থিত একটি কলেজ। ১৯৯৫ সালে এই কলেজটি প্রতিষ্ঠিত হয়। এখানে রাজশাহী শিক্ষা বোর্ডের অধীনে উচ্চ মাধ্যমিক কোর্স পরিচালনা করা হয়। ১৯৯৫ সালে বঙ্গবন্ধু কলেজটি প্রতিষ্ঠার পর থেকে নানান চড়াই-উৎরাই পেরিয়ে শিক্ষার ক্ষেত্রে একটি সমৃদ্ধ অবস্থান তৈরি করেছে।সেই সময় থেকেই জাতির মেধা, মনন ও মানবসম্পদ উন্নয়নে প্রতিষ্ঠানটি নিরস্তর ভূমিকা রেখে চলেছে। বর্তমানে কলেজটিতে জাতীয় বিশ্ববিদ‍্যালয়ের অধীনে ডিগ্রী(পাস), স্নাতক(পাস) ও স্নাতক(সম্মান) কোর্স এবং রাজশাহী শিক্ষা বোর্ডের অধীনে উচ্চ মাধ্যমিক কোর্স চালু আছে। বঙ্গবন্ধু্ কলেজ বাংলাদেশের রাজশাহী শহরের চন্দ্রিমা থানার পদ্মা আবাসিক এলাকায় অবস্থিত। বঙ্গবন্ধু কলেজে ডিগ্রী(পাস), স্নাতক(পাস) ও স্নাতক(সম্মান) কোর্সের শিক্ষা কার্যক্রম চালু আছে। এছাড়া চালু রয়েছে উচ্চ মাধ্যমিক পর্যায়ে শিক্ষা কার্যক্রম। এই কলেজে ৩টি অনুষদের অধীনে ১৩টি বিভাগে পাঠদান কার্যক্রম চালু রয়েছে। সেগুলো হল: পদার্থ বিজ্ঞান বিভাগ রসায়ন বিজ্ঞান বিভাগ প্রাণীবিজ্ঞান বিভাগ গণিত বিভাগ ভূগোল বিভাগ বাংলা বিভাগ ইংরেজি বিভাগ রাষ্ট্রবিজ্ঞান বিভাগ অর্থনীতি বিভাগ দর্শন বিভাগ ইসলামের ইতিহাস বিভাগ হিসাববিজ্ঞান বিভাগ ব্যবস্থাপনা বিভাগ কলেজের মূল ভবনগুলোতে শিক্ষার্থীদের পাঠদান কার্যক্রম ও পরীক্ষা নেওয়া হয়। ভবনে কর্মচারীদের কার্যালয়, অধ্যক্ষের কার্যালয়, শিক্ষকদের আলাদা কার্যালয়, বিজ্ঞান অনুষদের শিক্ষার্থীদের ল্যাব, কম্পিউটার ল্যাব ও অন্যান্য সুবিধা আছে। বঙ্গবন্ধু কলেজের গ্রন্থাগারে পাঠদানের বিভিন্ন বিষয়ের পাশাপাশি ধর্মীয়, মুক্তিযোদ্ধা বিষয়ক, উপন্যাস ও অন্যান্য বিষয়ে অনেক বই আছে।  শিক্ষার্থীরা গ্রন্থাগারে বসে বা প্রাতিষ্ঠানিক পরিচয়পত্র দেখিয়ে গ্রন্থাগারিক কাছ থেকে বই নির্দিষ্ট সময়ের জন্য ধার নিতে পারে। বঙ্গবন্ধু কলেজের মাঠে শিক্ষার্থীরা নিয়িমিত খেলাধুলা, শরীরচর্চা করে। তাছাড়া বার্ষিক সাংস্কৃতিক অনুষ্ঠান এবং ক্রীড়া প্রতিযোগিতার আয়োজন করা হয়। শিরোইল কলোনী উচ্চ বিদ্যালয় রাজশাহী কলেজ রাজশাহী সরকারি সিটি কলেজ নিউ গভঃ ডিগ্রী কলেজ রাজশাহী জেলা "Bangabandhu Degree College, Rajshahi"। Sohopathi | সহপাঠী (ইংরেজি ভাষায়)। সংগ্রহের তারিখ ২০২০-১১-০৯।  "Syllabus Overview – ই-ক্লাসরুম:বঙ্গবন্ধু কলেজ রাজশাহী" (ইংরেজি ভাষায়)। সংগ্রহের তারিখ ২০২০-১১-০৯। [স্থায়ীভাবে অকার্যকর সংযোগ] "বোর্ড"।  "National University :: College Details"। www.nubd.info। সংগ্রহের তারিখ ২০২০-১১-০৯।
পুর গিরিনাথ মন্দির

পুর গিরিনাথ (সংস্কৃত:पुर गिरिनाथ) হল পূর্ব তিমুরের সবচেয়ে বৃহৎ বালিদ্বীপীয় হিন্দু মন্দির মন্দিরটি পূর্ব তিমরের দিলি জেলার সদর দিলি শহরে অবস্থিত। মন্দিরটি শহরাঞ্চল থেকে দূরবর্তী পাহাড়ি অঞ্চলে অবস্থিত,তবে গাড়িতে করে সেখানে পৌছানো সম্ভব। তিমুরে ঐতিহ্যবাহী হিন্দু জনসংখ্যা রয়েছে। যখন পূর্ব তিমুর, ইন্দোনেশিয়ার অধীনস্থ ছিল,তখন ইন্দোনেশিয়ার বালি থেকে আসা হিন্দু অভিবাসীদের দ্বারা মন্দিরটি নির্মিত হয়েছিল। ১৯৮৭ সালের জুন মাসে ইন্দোনেশিয়ার প্রাদেশিক গভর্নর মারিয়ো ভিগাস কারাসকালাও মন্দিরটির নির্মাণ সম্পূর্ণ করেন। পূর্ব তিমুর ও ইন্দোনেশিয়া পৃথক হওয়ার পর, অধিকাংশ হিন্দুরা দেশটি ছেড়ে চলে যায়। ২০১৫ সালে, শুধুমাত্র ২৭২ জন ব্যক্তি নিজেদের হিন্দু বলে দাবি করেছিল। দীর্ঘদিনের অযত্নে,বর্তমানে মন্দিরটি সম্পূর্ণ ভগ্নপ্রাপ্ত।যদিও ইন্দোনেশিয়া সরকার ও পূর্ব তিমুর সরকারের কিছু বালিনিজ মানুষ মন্দিরটির পুনরুজ্জীবনে গুরত্বপূর্ণ ভূমিকা রাখছেন। উইকিমিডিয়া কমন্সে পুর গিরিনাথ মন্দির সংক্রান্ত মিডিয়া রয়েছে। ইন্দোনেশিয়ায় হিন্দুধর্ম পূর্ব তিমুর হিন্দু মন্দিরের তালিকা হিন্দু মন্দির বালিদ্বীপীয় হিন্দুধর্ম The Bali Times: Pastika Thanks Gusmao over Dili Temple, accessed on November 24, 2015. "Pura Girinatha, Satunya-Satunya Pura di Dili Timor Leste" [Girinatha Temple, The Only Temple in Dili East Timor] (Indonesian ভাষায়)। Beritabali.com। ১২ সেপ্টেম্বর ২০১৬। ২০ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৬ নভেম্বর ২০১৭। উদ্ধৃতি শৈলী রক্ষণাবেক্ষণ: অচেনা ভাষা (link) Direcção Nacional de Estatística: Results of the 2015 Census ওয়েব্যাক মেশিনে আর্কাইভকৃত ২৩ সেপ্টেম্বর ২০১৯ তারিখে, accessed on 23 November 2016. Photo of commemorative plaque on Commons
গাণিতিক আরোহ বিধি

গাণিতিক আরোহ বিধি হলো স্বাভাবিক সংখ্যা সম্পর্কে কোন উপপাদ্য প্রমাণ করার একটি পদ্ধতি। যদি দেখানো যায় যে কোন উপপাদ্য P ( n ) {\displaystyle P(n)} এর জন্য (যেখানে n {\displaystyle n} কোন স্বাভাবিক সংখ্যা এবং P {\displaystyle P} কোন ফাংশন ( n {\displaystyle n} সম্পর্কে)) গাণিতিক আরোহ বিধি হলো স্বাভাবিক সংখ্যা সম্পর্কে কোন উপপাদ্য প্রমাণ করার একটি পদ্ধতি। যদি দেখানো যায় যে কোন উপপাদ্য P ( n ) {\displaystyle P(n)} এর জন্য (যেখানে n {\displaystyle n} কোন স্বাভাবিক সংখ্যা এবং P {\displaystyle P} কোন ফাংশন ( n {\displaystyle n} সম্পর্কে)) P ( 0 ) {\displaystyle P(0)} সত্য এবং যদি P ( m ) {\displaystyle P(m)} সত্য হয় তবে P ( m + 1 ) {\displaystyle P(m+1)} সত্য (যেখানে m {\displaystyle m} কোনো স্বাভাবিক সংখ্যা) তবে P ( n ) {\displaystyle P(n)} সব স্বাভাবিক সংখ্যার জন্যই সত্য (যেহেতু স্বাভাবিক সংখ্যাগুলো কেবলমাত্র এইভাবে গঠন করা যায়)। এখানে আমরা একটি সংক্ষিপ্ত সংস্করণ প্রমাণ করব। প্রামাণ্য রূপ:- ধরি S ধনাত্মক পূর্ণসংখ্যার একটি উপসেট, যার নিম্নোক্ত বৈশিষ্ট্য গুলি আছে:- (a). 1∈ S (b). যখন k∈ S, তখন (k+1)∈ S তাহলে S সব ধনাত্মক পূর্ণসংখ্যার সেট। প্রমাণ:- ধরি T এমন সকল ধনাত্মক পূর্ণসংখ্যার সেট যারা S এ নেই। ধরি T অশূন্য সেট। সুসামঞ্জস্য নীতি অনুযায়ী T এর তাহলে একটি ন্যূনতম পদ থাকবে। ধরি পদটি a। যেহেতু 1∈S, a>1 আর তাই 0<a-1<a। a,T এর ন্যূনতম ধনাত্মক পূর্ণসংখ্যা, তাই (a-1), Tতে নেই, আর সেইকারণেই S এ আছে। প্রশ্নমতে, S এ (a-1)+1 ও আছে, যা T তে a এর উপস্থিতির বিরোধী। তাই আমরা সিদ্ধান্তে আসতে পারি T সেটটি শূন্য সেট এবং S সমস্ত পূর্ণসংখ্যার সেট। উদাহরণ:- আমরা দেখাতে চাই যে যে কোন স্বাভাবিক সংখ্যা n {\displaystyle n} এর জন্য 1 + 3 + . . . + ( 2 n + 1 ) = ( n + 1 ) 2 {\displaystyle 1+3+...+(2n+1)=(n+1)^{2}} P ( 0 ) {\displaystyle P(0)} হলে, 1 = ( 0 + 1 ) 2 = 1 2 = 1 {\displaystyle 1=(0+1)^{2}=1^{2}=1} , যা অবশ্যই সত্য ধরা যাক P ( n ) {\displaystyle P(n)} সত্য, অর্থাৎ 1 + 3 + . . . + ( 2 n + 1 ) = ( n + 1 ) 2 {\displaystyle 1+3+...+(2n+1)=(n+1)^{2}} , তাহলে দুই পক্ষে ( 2 n + 3 ) {\displaystyle (2n+3)} যোগ করে পাই বাম পক্ষে: 1 + 3 + . . . + ( 2 n + 1 ) + ( 2 n + 3 ) = 1 + 3 + . . + ( 2 ( n + 1 ) + 1 ) {\displaystyle 1+3+...+(2n+1)+(2n+3)=1+3+..+(2(n+1)+1)} ডান পক্ষে: ( n + 1 ) 2 + ( 2 n + 3 ) = ( n + 1 ) 2 + 2 ( n + 1 ) + 1 2 = ( ( n + 1 ) + 1 ) 2 {\displaystyle (n+1)^{2}+(2n+3)=(n+1)^{2}+2(n+1)+1^{2}=((n+1)+1)^{2}} তার মানে P ( n + 1 ) {\displaystyle P(n+1)} সত্য P ( n ) {\displaystyle P(n)} এ n {\displaystyle n} এর জায়গায় n + 1 {\displaystyle n+1} বসিয়ে দেখুন)। সুতরাং গাণিতিক আরোহ বিধি বলে P ( n ) {\displaystyle P(n)} সব স্বাভাবিক সংখ্যার জন্যই সত্য।
বুমথং নদী

বুমথং নদী ( মুর্চাংফাই ছু নামেও পরিচিত) হলো ভুটানের একটি নদী। এটি দক্ষিণ ভুটানের টোঙ্গসা ছু বা মঙ্গদে ছুতে যোগ দিয়ে সম্মিলিত ধারায় প্রবাহিত হয়ে মানস নদীতে মিলিত হয়। "Physiological Survey"। River System of Bhutan। FAO Corporate Document Repository। সংগ্রহের তারিখ ২০১০-০৫-০৯।
দধালিয়া রাজ্য

দধালিয়া রাজ্য ছিলো ব্রিটিশ শাসিত ভারতে অবস্থিত একটি অ-তোপ সেলামী পঞ্চম শ্রেণীর ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা রাজ্য, পশ্চিম ভারত ও গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী ছিলো দধালিয়া গ্রামে, যা বর্তমানে গুজরাত রাজ্যের সবরকাণ্ঠা জেলায় অবস্থিত৷ দধালিয়া রাজ্যটি ৫৯ বর্গ কিলোমিটার ক্ষেত্রফল জুড়ে বিস্তৃত ছিলো এবং ১৯০১ খ্রিস্টাব্দের জনগণনা অনুসারে এর জনসংখ্যা ছিলো ২৬১৯ জন৷ রাজ্যে সংগৃহীত মোট রাজস্বের পরিমান ছিলো ৩৬৮৯ ভারতীয় মুদ্রা, যার অর্ধেক আসতো কৃষিকাজ ও বনজ সম্পদের মাধ্যমে৷ মোট রাজস্বের ৬৯৯ মুদ্রা বরোদা রাজ্যকে ও ৬১১ মুদ্রা ইদার রাজ্যকে কর হিসাবে দিতে হতো৷ ১৯৪৭ খ্রিস্টাব্দে ভারতের স্বাধীনতা লাভের পর দধালিয়া রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাত প্রদেশ গঠন করলে পূর্বতন এই দেশীয় রাজ্যটি গুজরাত প্রদেশের অংশীভূত হয়। দধালিয়া দেশীয় রাজ্যের শাসকগণ রাজা সাহেব উপাধিতে ভূষিত হতেন৷ ১৮৪০ - ১৮৬০ : শমলশা ১৮৬০ - ১৯২৫ : কালিদাস ১৯২৫ - ১৯৩৫ : মূলজী ১৯৩৫ - ১৯৪৮ : তোয়াজী ১৯৪৮ - ১৯৬৪ : তোয়াজী ১৯৬৪ – ১৯৯০ : আলজী ১৯৯০ – বর্তমান : রমেশজী Imperial Gazetteer of India, v. 17, p. 384. Princely States of India Wiki Source, White Paper on Indian States (1950)/Part 4/Instrument of Accession উদ্ধৃতি টেমপ্লেট ইংরেজি প্যারামিটার ব্যবহার করেছে (link) "VIJAYNAGAR"। ১৯ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৪।  "Indian Princely States K-Z"। www.worldstatesmen.org। সংগ্রহের তারিখ ২০১৯-০৮-১৭।
উন্মুক্ত কোচ

উন্মুক্ত কোচ বা খোলা কোচ হচ্ছে একটি রেলওয়ে যাত্রী কোচ যার ভেতরে কম্পার্টমেন্ট বা অন্যান্য বিভাগ নেই এবং যেখানে আসনসমূহ এক বা একাধিক ওপেন প্ল্যান এরিয়ায় সাজানো থাকে, এবং যার সাথে একটি কেন্দ্রীয় করিডোর থাকে। উনবিংশ শতাব্দীর প্রথমার্ধে মার্কিন যুক্তরাষ্ট্রে সর্বপ্রথম উন্মুক্ত কোচের আবির্ভাব হয়। তাদের ডিজাইনের আদিরূপ হচ্ছে নদীতে ব্যবহৃত স্টিমারগুলোতে যাত্রীবাহী কেবিনসমূহ যা আমেরিকাতে বহুল ব্যবহৃত ছিলো। তাদের উৎপত্তির ফলস্বরূপ তারা মূলত ইউরোপে "আমেরিকান পদ্ধতির যাত্রী কোচ" বা "আমেরিকান কোচ" (পার্সোনেনওয়াগেন আমেরিকানিশন সিস্টেমস বা আমেরিকানারভেগেন ) নামে পরিচিত ছিলো এবং শীঘ্রই এই ধারণাটি ইউরোপীয় রেল সংস্থাগুলোর নজরে পড়ে। প্রাথমিকভাবে এগুলো গ্রামীণ আঞ্চলিক পরিষেবার জন্য ব্যবহৃত হতো, যখন শহরাঞ্চলের লোকাল ট্রেন এবং স্থানীয় দূরত্বের পরিষেবাগুলো কম্পার্টমেন্ট কোচের প্রাধান্য ছিলো। তবে বেশ কয়েকটি ইউরোপীয় রেলপথ, যেমন রয়্যাল ওয়ার্টেমবার্গ রাজ্য রেলপথ বা সুইস উত্তর-পূর্বাঞ্চল রেলওয়ে (শোয়েজারিচে নর্দোস্টবাহন ) সব ধরনের ট্রেনের জন্য শুরু থেকেই উন্মুক্ত কোচগুলিকে পছন্দ করে। বিংশ শতাব্দীর শুরু থেকে উন্মুক্ত কোচ লোকাল ট্রেনগুলোতে প্রচলিত হয়ে ওঠে এবং দূরপাল্লার পরিষেবাগুলিতেও ছড়িয়ে পড়তে শুরু করে। উচ্চ-গতির ট্রেনগুলোতে প্রায়শই কেবল উন্মুক্ত কোচ বিদ্যমান থাকে। উন্মুক্ত কোচগুলোর আসনসমূহ হয় একে অপরের বিপরীতে, অথবা একটি আরেকটির পেছনে (বিমানের ন্যায়) সাজানো থাকে, এবং কখনও কখনও আসনগুলোকে ভ্রমণের দিকের মুখোমুখি ঘোরানো যেতে পারে। প্রায়শই একে অপরের মুখোমুখি আসনগুলোতে ফিক্সড টেবিল থাকে, এবং একে অপরের পিছনে সাজানো আসনগুলোতে সামনের সিটের পিছনে ভাঁজযোগ্য ট্রে থাকে। উন্মুক্ত কোচগুলোতে প্রায়শই গ্যাংওয়ে দেওয়া হয়। প্রথমে এগুলো ছিলো উন্মুক্ত প্ল্যাটফর্ম, তবে উনবিংশ শতকের শেষ দিক থেকে গ্যাংওয়েগুলো সাধারণত বেনো বা রাবারের তৈরি সংযোগকারী দ্বারা সুরক্ষিত থাকে। ট্রামওয়েতে একটি উন্মুক্ত কোচ হচ্ছে একটি ছয় বা আট চাকার ড্রাইভিং গাড়ি বা ট্রেলার, যার বিশেষত উচ্চ পরিমাণের ধারণক্ষমতা রয়েছে। পূর্ববর্তী সাধারণ প্ল্যাটফর্ম কোচ, যেখানে প্রবেশদ্বার এবং আসল যাত্রীবাহী কম্পার্টমেন্টের মধ্যে দরজা ছিলো, তাদের মতো না হয়ে তার বিপরীতে এগুলোতে কোনো পার্টিশন নেই। এই কোচগুলি ১৯৫০ এর দশকের গোড়ার দিকে মধ্য ইউরোপে জনপ্রিয় ছিল এবং পুরানো (মূলত চার-চাকাযুক্ত) প্ল্যাটফর্ম কোচগুলোকে প্রতিস্থাপন করেছিলো। যদিও পশ্চিম জার্মানি, অস্ট্রিয়া এবং সুইজারল্যান্ডে এই ধরনের যান দ্রুত আর্টিকুলেটেড ট্রাম দ্বারা প্রতিস্থাপন করা হয়েছিলো, পূর্ব জার্মানিতে ১৯৬০-এর দশকে অনেক শহরে ট্র্যাটা ট্রাম প্রচলিত ছিলো। এটি পূর্বের পূর্ব ব্লক দেশগুললোর জন্যও প্রযোজ্য। Ellis, Iain (2006). Ellis' British Railway Engineering Encyclopaedia. Lulu.com. ISBN 978-1-8472-8643-7 টেমপ্লেট:যাত্রীবাহী গাড়ি
ইউক্রেন জাতীয় ফুটবল দল

ইউক্রেন জাতীয় ফুটবল দল (ইউক্রেনীয়: збірна України з футболу) হচ্ছে আন্তর্জাতিক ফুটবলে ইউক্রেনের প্রতিনিধিত্বকারী পুরুষদের জাতীয় দল, যার সকল কার্যক্রম ইউক্রেনের ফুটবলের সর্বোচ্চ নিয়ন্ত্রক সংস্থা ইউক্রেনীয় ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৯২ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯৯২ সালের ২৯শে এপ্রিল তারিখে, ইউক্রেন প্রথমবারের মতো আন্তর্জাতিক খেলায় অংশগ্রহণ করেছে; ইউক্রেনের উজহরদে অনুষ্ঠিত উক্ত ম্যাচে ইউক্রেন হাঙ্গেরির কাছে ১–৩ গোলের ব্যবধানে পরাজিত হয়েছিল। হলুদ-নীল নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় ইউক্রেনের রাজধানী কিয়েভের হাউস অফ ফুটবলের অলিম্পিস্কি জাতীয় ক্রীড়া কমপ্লেক্সের কাছে অবস্থিত। বর্তমানে এই দলের ম্যানেজারের দায়িত্ব পালন করছেন আন্দ্রেই শেভচেঙ্কো এবং অধিনায়কের দায়িত্ব পালন করছেন শাখতার দোনেৎস্কের গোলরক্ষক আন্দ্রেই পিয়াতভ। ইউক্রেন এপর্যন্ত ১ বার ফিফা বিশ্বকাপে অংশগ্রহণ করেছে, যেখানে ২০০৬ ফিফা বিশ্বকাপের কোয়ার্টার-ফাইনালে পৌঁছেছিল; উক্ত ম্যাচে তারা ইতালির কাছে ৩–০ গোলের ব্যবধানে পরাজিত হয়েছে। অন্যদিকে, উয়েফা ইউরোপীয় চ্যাম্পিয়নশিপে ইউক্রেন এপর্যন্ত ৩ বার অংশগ্রহণ করেছে, যার মধ্যে সেরা সাফল্য হচ্ছে উয়েফা ইউরো ২০১২ এবং উয়েফা ইউরো ২০১৬-এর গ্রুপ পর্বে পৌঁছানো। আনাতলি তিমাশ্চুক, আন্দ্রেই শেভচেঙ্কো, আন্দ্রেই ইয়ার্মলেঙ্কো, ইয়েভহেন কনপ্লিয়াঙ্কা এবং রুসলান রতানের মতো খেলোয়াড়গণ ইউক্রেনের জার্সি গায়ে মাঠ কাঁপিয়েছেন। ফিফা বিশ্ব র‌্যাঙ্কিংয়ে, ২০০৭ সালের ফেব্রুয়ারি মাসে প্রকাশিত র‌্যাঙ্কিংয়ে ইউক্রেন তাদের ইতিহাসে সর্বপ্রথম সর্বোচ্চ অবস্থান (১১তম) অর্জন করে এবং ১৯৯৩ সালের সেপ্টেম্বর মাসে প্রকাশিত র‌্যাঙ্কিংয়ে তারা ১৩২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ইউক্রেনের সর্বোচ্চ অবস্থান হচ্ছে ১৪তম (যা তারা ২০১০ সালের নভেম্বর মাসে অর্জন করেছিল) এবং সর্বনিম্ন অবস্থান হচ্ছে ৫৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: ফিফা বিশ্ব র‌্যাঙ্কিং বিশ্ব ফুটবল এলো রেটিং ১৯৯১ সালের ৮ই ডিসেম্বর তারিখে অনুষ্ঠিত বাছাইপর্বের ড্রয়ে প্রাক্তন সোভিয়েত ইউনিয়নের যে সকল জাতীয় দল অংশগ্রহণ করেনি, তাদের ফিফা ১৯৯৪ ফিফা বিশ্বকাপে অংশগ্রহণ করার অনুমতি প্রদান করেনি। ইউক্রেন সোভিয়েত ইউনিয়নের সকল উত্তরসূরির জন্য একটি আলাদা টুর্নামেন্ট আয়োজনের প্রস্তাব করেছিল; যা জর্জিয়া ও আর্মেনিয়া সমর্থন করেছিল, তবে রাশিয়া তা প্রত্যাখ্যান করা দিয়েছিল। "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ১৯৭৩ সালের সামরিক অভ্যুত্থানের পরে চিলিতে প্লে-অফের দ্বিতীয় লেগ খেলতে অস্বীকৃতি জানায় At the crossing (На переправе). Kopanyi myach. We hacked window to America (Прорубили окно в Америку). Komanda newspaper (by Fanat) ফিফা-এ ইউক্রেন জাতীয় ফুটবল দল ওয়েব্যাক মেশিনে আর্কাইভকৃত ২২ সেপ্টেম্বর ২০১৮ তারিখে (ইংরেজি) উয়েফা-এ ইউক্রেন জাতীয় ফুটবল দল (ইংরেজি)
অভিমান সিংহ বস্ন্যাত

অভিমান সিংহ বস্ন্যাত (নেপালি: अभिमान सिंह बस्न्यात) একীভূত নেপালের প্রথম সেনাপ্রধান বা কমান্ডার-ইন-চিফ ছিলেন। দ্বিতীয়বারের মতো কীর্তিপুর অধিগ্রহণের প্রচেষ্টা চালানোর প্রাক্কালে জেনারেল কালু পান্ডের মৃত্যুর পরে অভিমান সিংহ বস্ন্যাত একীভূত নেপালের প্রথম সেনাপ্রধান হিসেবে দায়িত্ব গ্রহণ করেছিলেন। তিনি নেপালের একীভূতকরণের সময় মকওয়ানপুর আক্রমণে অংশ নিয়েছিলেন। তিনি চৈতরিয়া শ্রী কৃষ্ণ শাহের অধীনে অনুগত সেনাপতি হিসাবে চীন-নেপাল যুদ্ধ পরিচালনা করেছিলেন। ১৭৮৮ থেকে ১৭৯২ খ্রিষ্টাব্দে নেপাল দ্বারা তিব্বতে আক্রমণ অভিযানের মধ্য দিয়ে নেপাল ও তিব্বতী সেনার মধ্যে এই যুদ্ধের সূচনা হয়েছিল যা মূলত তিব্বতে পাঠানো নেপালের নিম্নমানের ধাতুনির্মিত মুদ্রা থেকে বাণিজ্যিক বিবাদ থেকে শুরু হয়েছিল। প্রথমদিকে নেপালিরা সাফল্য লাভ করলেও চিং রাজবংশ আসরে নামলে নেপালিরা তাদের অধিকৃত জমি থেকে বিতাড়িত হয় এবং একটি শান্তি চুক্তি স্থাপন করতে বাধ্য হয়েছিল। ওই সময় তিনি তানাহুন রাজ্যকে একীভূত নেপালে নেতৃত্ব ও অধিভুক্ত করেছিলেন। ১৭৯৪ খ্রিস্টাব্দে রাজা রানা বাহাদুর শাহ নেপালি বাহাদুর শাহকে ক্ষমতাচ্যুত করার জন্য সরকার তথা প্রশাসন ভেঙে দিয়েছিল। অভিমান সিংহ বস্ন্যাতের উত্তরসূরি অন্যান্য চার কাজীর মধ্যে কীর্তিমান সিংহ বস্ন্যাত প্রধান বা (মূল) কাজী নিযুক্ত হন। ১৮০০ খ্রিস্টাব্দে (১৮৫৭ বিক্রম সংবৎ) তাকে কিরাতঁ অঞ্চলসমূহ নিয়ে গঠিত অঞ্চলটি অধিগ্রহণের জন্য প্রেরণ করা হয়েছিল। কিরাতঁ অঞ্চলের অন্তর্ভুক্ত ছিলো পল্লো কিরাতঁ (লিম্বুয়ান), বল্লো কিরাতঁ এবং মাঝ কিরাতঁ (খম্বুয়ান), তারপর কালা বাঁজার বলা হয়। এতটুকু বয়সে এই অঞ্চলে প্রেরণ করাটা তার প্রতি একটি বড়রকম অবিচার ছিল, তাছাড়া তিনি তখন মুলকাজী হিসেবে দায়িত্বরত ছিলেন। অভিমান সিংহ ১৮০০ খ্রিস্টাব্দে ছাপ্পান্ন বছর বয়সে মারা যান। সম্ভবত ম্যালেরিয়া জ্বর থেকে তার মৃত্যু হয়েছে বলে জানা যায়। অভিমান সিংহ বস্ন্যাত ১৭৪৪ খ্রিস্টাব্দে অভিজাত বস্ন্যাত সেনাপতি বডাবীর শিবরাম সিংহ বস্ন্যাতের পরিবারের তৃতীয় পুত্র হিসাবে জন্মগ্রহণ করেছিলেন। শিবরাম সিংহ নেপালকে একীভূতকরণের সময় সাঁগা চৌকের যুদ্ধে ১৮০৩ বিক্রম সংবৎ অর্থাৎ ১৭৪৭ খ্রিস্টাব্দে মারা গিয়েছিলেন। তিনি ছেত্রি পরিবারের অন্তর্ভুক্ত ছিলেন। শিবরাম সিংহের পিতা (অভিমান সিংহের পিতামহ) ছিলেন শ্রীপলি বস্ন্যাত বংশীয় এবং তার মা সুরপ্রভা ছিলেন অভিজাত ব্যক্তি বগলে থাপার কন্যা। অভিমান সিংহের আরো তিনজন সহোদর ছিল। তান বড় দুই ভাই হলেন কাজী নাহর সিংহ বস্ন্যাত এবং কাজী কেহর সিংহ বস্ন্যাত। তার কনিষ্ঠ ভাই ছিল কাজী ধোকল সিংহ বস্ন্যাত, যিনি কুমুনের গভর্নর হয়েছিলেন এবং তৎকালে বর্তমান নারায়ণহিতি প্রাসাদের প্রথম মালিক ছিলেন। অভিমান সিংহ বস্ন্যাতের প্রতিকৃতি "Regmi Research Series" Author:Mahesh Chandra Regmi "Archived copy"। ২০১৬-১২-২০ তারিখে মূল থেকে আর্কাইভ করা। সংগ্রহের তারিখ ২০১৭-০৩-২৮।
জাতীয় সড়ক ৩১৭এ (ভারত)

জাতীয় সড়ক ৩১৭এ (এনএইচ ৩১৭এ) হল ভারতের একটি জাতীয় সড়ক। এই সড়কটি পুরোপুরি পশ্চিমবঙ্গ রাজ্যের মধ্যে অবস্থিত। এনএইচ ৩১৭এ একটি খুব গুরুত্বপূর্ণ রাস্তা, যা ভুটানের সাথে সংযোগ সরবরাহ করে। এটি জাতীয় সড়ক ৩১৭-এর একটি শাখা পথ। এই সড়কটির সম্পূর্ণ অংশ এশিয়ান হাইওয়ে ৪৮-এর অংশ। "New National Highways notification - GOI" (পিডিএফ)। The Gazette of India। ৪ মে ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১১ মে ২০১৮।  "New National highways notification by Ministry of Road Transport and Highways" (পিডিএফ)। The Gazette of India। ১১ মে ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১১ মে ২০১৮।  "Asian Highway Database - Country wise"। UNESCAP। সংগ্রহের তারিখ ২৪ এপ্রিল ২০১৯।  প্রবেশদ্বার:  সড়ক পশ্চিমবঙ্গ ভারত
অ্যাসোসিয়েশন ফর কম্পিউটিং মেশিনারি

অ্যাসোসিয়েশন ফর কম্পিউটিং মেশিনারি (এসিএম বা ACM) হচ্ছে বিশ্বব্যাপী কম্পিউটার বিজ্ঞানের ছাত্র, শিক্ষক, গবেষক ও পেশাজীবীদের সবচেয়ে বড় সংগঠন। ১৯৪৭ সালে এই সংগঠনটি গঠিত হয়। যুক্তরাষ্ট্রের নিউ ইয়র্কে এর সদর দপ্তর। প্রায় ৩৫টি স্পেশাল ইন্টারেস্ট গ্রুপের মাধ্যমে এই সংগঠন কম্পিউটার বিজ্ঞানের বিভিন্ন শাখার অধ্যয়নে নেতৃত্ব দিচ্ছে। এসিএম বছরে প্রায় ১২০টি কনফারেন্স আয়োজন করে থাকে। সংগঠনটি প্রতিবছর কম্পিউটার বিজ্ঞানের অসংখ্য জার্নাল প্রকাশ করে থাকে। অ্যাসোসিয়েশন ফর কম্পিউটিং মেশিনারি এসিএম আন্তর্জাতিক কলেজিয়েট প্রোগ্রামিং প্রতিযোগিতা আয়োজন করে থাকে। যেকোনো বিশ্ববিদ্যালয় পড়ুয়া শিক্ষার্থী এ প্রতিযোগিতায় অংশ নিতে পারে। বিভিন্ন এলাকা ভিত্তিক প্রতিযোগিতা থেকে সেরা দলকে "ওয়ার্ল্ড ফাইনাল" প্রতিযোগিতায় অংশ নিতে দেয়া হয়। বাংলাদেশের কম্পিউটার প্রোগ্রামাররা ১৯৯৭ সাল থেকে প্রতিবছর ওয়ার্ল্ড ফাইনালে অংশ নেবার গৌরব অর্জন করেছে। এ. এম. টুরিং পুরস্কার ইউজিন লওলার পুরস্কার কার্ল ভি. কার্লস্ট্রম আউটস্ট্যান্ডিং এডুকেটর পুরস্কার আউটস্ট্যান্ডিং কন্ট্রিবিউশন ডিস্টিংগুইশ্‌ড সার্ভিস গ্রেস মারি হপার পুরস্কার ডক্টরাল ডিসার্টেশন প্যারিস ক্যানেলাকিস থিওরী এন্ড প্র্যাকটিস পুরস্কার একার্ট-মসলে পুরস্কার সফটওয়্যার সিসটেম পুরস্কার এল্যান নিউয়েল পুরস্কার এসিএম ফেলো এস.আই.এ.এম./এসিএম কম্পিউটার সায়েন্স এন্ড ইন্জিনিয়ারিং পুরস্কার এসিএম স্পেশাল ইন্টারেস্ট গ্রুপ পুরস্কার "Indiana University Media Relations"। indiana.edu। সংগ্রহের তারিখ অক্টোবর ১০, ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Contact Information"। www.acm.org (ইংরেজি ভাষায়)। উদ্ধৃতি টেমপ্লেট ইংরেজি প্যারামিটার ব্যবহার করেছে (link) acm.org এসিএম-এর মূল ওয়েবসাইট এসিএম আন্তর্জাতিক কলেজিয়েট প্রোগ্রামিং প্রতিযোগিতা ওয়েব্যাক মেশিনে আর্কাইভকৃত ১০ এপ্রিল ২০১২ তারিখে